CELEX: 62021CN0804
Language: sl
Date: 2021-12-20 00:00:00
Title: Zadeva C-804/21: Predlog za sprejetje predhodne odločbe, ki ga je vložilo Korkein oikeus (Finska) 20. decembra 2021 – C in CD

28.2.2022   
            
            
               SL
            
            
               Uradni list Evropske unije
            
            
               C 95/20
            
         
      Predlog za sprejetje predhodne odločbe, ki ga je vložilo Korkein oikeus (Finska) 20. decembra 2021 – C in CD
      (Zadeva C-804/21)
      (2022/C 95/25)
      Jezik postopka: finščina
      
         Predložitveno sodišče
      
      Korkein oikeus
      
         Stranke v postopku v glavni stvari
      
      
         Pritožnici: C, CD
      
         Nasprotna stranka: Syyttäjä
      
         Vprašanji za predhodno odločanje
      
      
                  1.
               
               
                  Ali člen 23(3) Okvirnega sklepa 2002/584/PNZ (1) v povezavi s členom 23(5) tega okvirnega sklepa zahteva, da kadar priprta oseba ni bila predana v določenem roku, izvršitveni pravosodni organ iz člena 6(2) Okvirnega sklepa določi nov datum predaje in preveri obstoj okoliščin, na katere državi članici nimata vpliva, ter upoštevanje pogojev, zahtevanih za pripor, ali pa je z Okvirnim sklepom združljiv tudi postopek, v katerem sodišče te elemente preuči le na predlog strank? Če se šteje, da je za podaljšanje roka potrebno ravnanje pravosodnega organa, ali to, da ta organ ni ravnal, njuno pomeni, da so roki iz Okvirnega sklepa potekli in mora biti torej priprta oseba izpuščena v skladu s členom 23(5) istega okvirnega sklepa[?]
               
            
                  2.
               
               
                  Ali je člen 23(3) Okvirnega sklepa 2002/584/PNZ treba razlagati tako, da pojem okoliščine, na katere državi članici nimata vpliva, vključuje tudi pravne ovire za predajo, ki temeljijo na nacionalni zakonodaji izvršitvene države članice, kot sta začasno zadržanje izvršitve, izrečeno za čas trajanja sodnega postopka, ali pravica prosilca za azil, da ostane v izvršitveni državi do odločitve o svoji prošnji za azil?
               
            
         (1)  Okvirni sklep Sveta 2002/584/PNZ o evropskem nalogu za prijetje in postopkih predaje med državami članicami (UL 2002, L 190, str. 1).